NaiveNeuron/SloPal huggingface dataset:
Martinák, Ľuboš, poslanec NR SR (2013-12-11):
Ďakujem za slovo. Pán poslanec Janko Mičovský, obaja, respektíve všetci štyria, čo sme tu momentálne lesníci, vieme, oč kráčí. Jednej dosť zásadnej vete som nerozumel hneď na začiatku. Keby si bol dobrý vysvetliť to, keď si vravel, že ona v podstate z tvojho pohľadu je dobrá. Ale ak by si bol ministrom, by si ju dal prepracovať, aby si s ňou veľmi nesúhlasil. Môžeš si to prepustiť. Teda ja nerozumiem tomu, či ako poslanec s ňou súhlasíš. Ale keby si bol ministrom, tak by si s ňou nesúhlasil. Tak tejto veci v prvom rade nerozumiem. To, čo by tam malo byť, je otázkou názoru. Podľa mňa je veľmi rozsiahla táto správa. Ale zastavím sa pri len jednom bode, že tam nie sú presne uvádzané prírode blízke spôsoby hospodárenia, čo má lesný hospodár dané zo zákona. Ale keď my si to prečítame a vieme, že zelená správa správne konštatuje, že po mnohé roky prirodzená obnova predstavuje až 37 %, tak nám je jasné, že hospodárenie sa uberá správnym smerom a je tam hospodárenie prírode blízkym spôsobom väčšinou podrastový spôsob. Dôkazom toho je aj stúpajúca zásoba na hektáre v kubíkoch. Kým v roku 2005 predstavovala 230 kubíkov, teraz je to 244 kubíkov. Čiže je jasné, že nejde sa na podstatu lesa. A už len jednu vec chcem povedať k tej cene pokušenia. Ja beriem to z iného pohľadu. Nemôžem z fleku upodozrievať večne ľudí. Veď dôkazom toho je, že aj vetrová kalamita predstavovala až 80 % z celkovej kalamity, čo je jasný dôkaz vývratov. A som proti tomu, aby každé dva stromy som hlásil úradom. Ďakujem.
Bugár, Béla, podpredseda NR SR (2018-12-05):
Ďakujem. Teraz dávam slovo spravodajcovi z gestorského výboru pre pôdohospodárstvo a životné prostredie pánovi poslancovi Pavelkovi. Nech sa páči.
Svoboda, Zdenko, poslanec NR SR (2024-06-27):
Ďakujem za slovo, pán predsedajúci. Vážený pán predsedajúci, dajte, prosím, hlasovať o tom, že Národná rada Slovenskej republiky podľa § 5 ods. 5 zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov berie na vedomie Správu o výsledkoch kontrolnej činnosti Najvyššieho kontrolného úradu Slovenskej republiky za rok 2023, tlač 212.
A. Záborská, poslankyňa: (2002-04-05):
Ako spravodajkyňa si k tomuto prvému čítaniu osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona o rokovacom poriadku ako i náležitosti uvedené v legislatívnych pravidlách. Predpokladám, že prípadné zmeny a návrhy budú predložené v rozprave v rámci druhého čítania vo výboroch a v rámci druhého a tretieho čítania na schôdzi Národnej rady. S ohľadom na oprávnenia, ktoré pre mňa ako pre spravodajkyňu z rokovacieho poriadku vyplývajú, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku, že po rozprave odporučí predložený návrh zákona prerokovať v druhom čítaní. Súčasne odporúčam v zmysle rokovacieho poriadku a v súlade s rozhodnutím predsedu Národnej rady prideliť v druhom čítaní na prerokovanie tento zákon okrem ústavnoprávneho výboru aj Výboru Národnej rady pre financie, rozpočet a menu a výboru pre zdravotníctvo. Za gestorský výbor navrhujem v súlade s citovaným návrhom predsedu Národnej rady Výbor Národnej rady pre zdravotníctvo, pričom odporúčam, aby výbory, ktorým bol návrh zákona pridelený, prerokovali ho v lehote do 7. mája a gestorský výbor do 10. mája 2002. Ďakujem pekne, pán podpredseda, teraz môžete otvoriť rozpravu.
Ďuriš Nicholsonová, Lucia, podpredsedníčka NR SR (2018-02-06):
Teraz dávam slovo spravodajcovi, ktorého navrhol, ktorého určil navrhnutý gestorský výbor pre financie a rozpočet, pánovi poslancovi Ladislavovi Kamenickému, aby nám predniesol spravodajskú informáciu. Nech sa páči.
Kamenický, Ladislav, minister financií SR (2024-06-27):
Môžem? Dobre ďakujem. Vážená pani poslankyňa, ďakujem za vašu otázku. Na úvod chcem povedať, že viem, sú to viaceré identické otázky, takže budem naraz odpovedať na všetky otázky – 15, 16, 38 a 51. Vo všeobecnosti sa podiel územnej samosprávy v danom mesiaci prevádza zo sumy skutočného výnosu dane z príjmov fyzických osôb za predchádzajúci mesiac. Prevod v mesiaci máj je v rámci roka nižší vzhľadom na realizáciu vratiek pri zúčtovaní tejto dane. Takto to viac-menej funguje už od spustenia fiškálnej decentralizácie. Zástupcovia samospráv túto odchýlku v cash-flow veľmi dobre poznajú. Táto vláda intenzívne samospráve pomáha, už aj, už aj pomohla. Vláda v decembri 2023 schválila dodatočnú pomoc územnej samospráve na tento účel vo výške 60 miliónov eur, z toho mestám a obciam vo výške 45 miliónov eur. Zároveň v rámci výjazdových rokovaní schválila ďalšiu pomoc pre mestá a obce vo výške 7,94 milióna eur. Mestám a obciam Trenčianskeho, Košického, Trnavského a Prešovského samosprávneho kraja v okresoch Humenné, Vranov nad Topľou a mestám a obciam v okresoch Michalovce, Sobrance na zabezpečenie obnovy pamätného miesta pamätník SNP na Jankovom vŕšku a príspevky na prípravu osláv 80. výročia SNP. V skrátenom legislatívnom konaní bola pripravená, následne v Národnej rade prijatá novela zákona o rozpočtovom určení výnosu dane z príjmov územnej samospráve, ktorá umožnila vyplatiť v mesiaci máj celý nepoukázaný zostatok dane z príjmu právnických osôb pre rok ´24 obciam i VÚC. Rovnako bola schválená novela zákona o rozpočtových pravidlách územnej samosprávy, ktorá do konca roka 2024 umožňuje samospráve používať zdroje svojich rezervných fondov aj na bežné výdavky, čo predtým nebolo povolené. Ďalej boli vyčerpané, vyčlenené úverové nástroje cez SIH – Slovak Investment Holding a. s. vo výške 136 miliónov eur, ktoré boli vyňaté z regulácie dlhu v zmysle rozpočtových pravidiel územnej samosprávy. V oblasti investície teda je vláda pripravená pomôcť samospráve maximálne možným využitím disponibilných zdrojov Európskej únie a plánu obnovy a odolnosti. Dodatočná finančná pomoc pre samosprávu v roku ´24 nad rámec schváleného rozpočtu by si vyžiadala realokáciu prostredníctvom viazania zdrojov v jeho iných častiach. Financovanie samospráv v ďalšom období bude predmetom spoločného intenzívneho dialógu so zástupcami územných správ, samospráv v rámci prípravy návrhu rozpočtu verejnej správy na roky 2025 až 2027. Ďakujem pekne za pozornosť.
Paška, Pavol, predseda NR SR (2012-12-06):
Pán poslanec Vašečka.
Bugár, Béla, podpredseda NR SR (2011-03-29):
Páni poslanci, nevyrušujte rokovanie. Nech sa páči, môžte pokračovať.
Přidal, Alojz, poslanec NR SR (2014-09-24):
Pani podpredsedníčka, ja nemôžem súhlasiť s tým, že budeme hlasovať po skončení rozpravy, pretože také nič sme si nedohodli. Navrhujem, aby sme... (Reakcia z pléna.) Nebol s tým všeobecný súhlas, pani podpredsedníčka sa na to nepýtala. Navrhujem, aby sme hlasovali tak, ako je to zvykom, aká je tu všeobecná dohoda, teda o 17.00 hodine o tých návrhoch zákonov, ktoré budú prerokované, a zajtra o 11.00 hodine o tých ostatných po ich prerokovaní.
Laššáková, Jana, podpredsedníčka NR SR (2013-12-05):
Pán podpredseda, čas určený na hodinu otázok uplynul. Končím tento bod. Ďakujem vám pekne. Vyhlasujem krátku prestávku do 15.10 hodiny a potom budeme pokračovať, ako sme si schválili program, zákonom o štátnom rozpočte. Takže krátka prestávka a budeme pokračovať o 15.10 hodine. (Krátka prestávka.) (Po prestávke.)
Érsek, Árpád, poslanec NR SR (2013-12-16):
Ďakujem za slovo. Dovolil by som si požiadať Národnú radu, aby sme spojili 55-ku a 56-ku, to znamená tlač 784 a 785, rozpravu, pretože sú blízke. Všeobecný súhlas.
Nash, Natália, poslankyňa NR SR (2024-04-24):
Ďakujem pekne za slovo. Ďakujem, pani kolegyňa Kolíková, že ste správne poukázali na to, že predkladatelia si zjavne neurobili domácu úlohu a nezaoberali sa tým, aké organizácie chcú vlastne ostrakizovať. Pretože sem spadajú mnohé organizácie, ktoré sú pomáhajúce, charitatívne organizácie, ktoré fungujú z nórskych a švajčiarskych fondov, ľudskoprávne organizácie, kultúrne či športové organizácie. To spektrum je naozaj široké. Tieto všetky chce koalícia kontrolovať, lustrovať, označovať za agentov. Čo bude druhým krokom, keď ich takto označia? Pýtam sa, odstavíte ich od dotácií doma, zrušíte ich? Preto chcem len povedať, že dúfam, že sa vám to nepodarí a dúfam, že tento návrh zákona nepodporí ani len celá koalícia. A ak by sa tak stalo, tak dúfam, že aj keď ho náhodou podporíte, tak vám ho zruší Európsky súdny dvor. Organizácie tu totižto suplujú funkcie štátu a keď ich zničíte, tak mnohí občania nedostanú ich služby, núdzni, chorí, slabí, tí, ktorí sú na činnosť týchto organizácií odkázaní a na ktorých naša spoločnosť často zabúda, zostanú bez pomoci. Cieľom návrhu je len postupná likvidácia organizácií, ktoré sú voči vám kritické, lenže týmto návrhom neohrozujete iba ich, ale ohrozujete aj tie ostatné organizácie, ktoré som predtým vymenovala. Ďakujem ešte raz za váš príspevok.
Paška, Pavol, predseda NR SR (2014-06-24):
Ďakujem pekne, pán predseda výboru. Otváram rozpravu k tomuto bodu. Nemám prihlášku do rozpravy. Vyhlasujem ju za skončenú a budeme teraz hlasovať. Pán predseda, pán predseda, ešte návrh uznesenia, o ktorom budeme hlasovať. Dobre, tak budeme hlasovať o návrhu uznesenia, ktorý predniesol pán predseda. (Hlasovanie o návrhu uznesenia k informácii Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty poslancov Národnej rady Slovenskej republiky .) (Hlasovanie.) 126 prítomných, 125 bolo za, 1 sa zdržal. Konštatujem, že sme schválili uznesenie o nastúpení náhradníkov na zaniknuté mandáty poslancov Národnej rady. Poprosím teraz pána Mariána Radošovského a pani Editu Pfundtner, aby sa dostavili do rokovacej sály a pristúpime k sľubu poslancov. Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec potom svojím podpisom potvrdí zloženie sľubu. Poprosím teraz pani podpredsedníčku Národnej rady Janu Laššákovú, aby prečítala text sľubu. Zároveň vás poprosím, kolegyne, kolegovia, aby ste počas skladania sľubu stáli.
Glváč, Martin, podpredseda NR SR (2016-11-22):
Ďakujem. S faktickými poznámkami nikto. Nech sa páči, ďalší v rozprave – pán poslanec Sopko. A pripraví sa pán poslanec Heger. Nech sa páči.
P. Paška, predseda NR SR: (2008-07-03):
Bod 15 sme prijali. Ideme na bod 17.
Mezenská, Helena, poslankyňa NR SR (2015-03-18):
Pán predseda, v rámci rozpravy k predmetnému zákonu vystúpili traja poslanci, avšak nepredniesli žiaden pozmeňujúci ani procedurálny návrh. Dajte preto hlasovať o postúpení zákona do druhého čítania.
Grendel, Gábor, podpredseda NR SR (2021-09-21):
V rozprave teraz vystúpi pán poslanec Jozef Habánik.
I. Mikloš, podpredseda vlády a minister financií SR: (2002-11-14):
Cieľom tejto novely je zblíženie sadzieb dane z pridanej hodnoty, čo je v súlade aj s programovým vyhlásením vlády, ktoré bolo pred niekoľkými minútami schválené, a v súlade aj s návrhom štátneho rozpočtu na rok 2003. Základným cieľom tejto novely a zblíženia sadzieb je zlepšenie podnikateľského prostredia, zúženie priestoru na nadmerné odpočty a aj na špekulácie prostredníctvom nadmerných odpočtov. A zároveň účelom tejto novely je aj získanie vyšších príjmov do štátneho rozpočtu, nielen z hľadiska toho, že sa dvíha spodná hranica o 1 % viac, ako sa horná znižuje, ale aj príjmy do štátneho rozpočtu zo zúženia možných daňových únikov a nadmerných odpočtov. Ďakujem pekne.
B. Bugár, podpredseda NR SR: (2006-03-16):
Takže nasledujúcim bodom programu je druhé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1444). Dávam slovo poslancovi Pavlovi Minárikovi, aby za skupinu poslancov návrh ústavného zákona odôvodnil. Nech sa páči, pán poslanec.
Demian, Jaroslav, poslanec NR SR (2014-09-16):
Pán predseda, dajte, prosím vás, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet a zároveň odporúčam, aby uvedený návrh prerokovali výbory do 30 dní a gestorský výbor do 32 dní.
Madej, Róbert, poslanec NR SR (2011-06-30):
Ďakujem pekne, vážený pán predseda Národnej rady. Na margo tohto vášho návrhu a oznámenia chcem povedať, že je veľkou škodou, že ste nerešpektovali uznesenie Ústavného súdu ešte pred tým, ako bolo publikované prvýkrát. (Prerušenie vystúpenia predsedajúcim.)
Hrušovský, Pavol, predseda NR SR (2011-12-01):
Panie poslankyne, páni poslanci, chcem vás informovať o výsledku rokovania poslaneckého grémia, na ktorom sme rokovali o ďalšom postupe rokovania o jednotlivých bodoch zaradených na program 26. schôdze Národnej rady. Dnes a ešte teraz budeme hlasovať o prerokovaných bodoch programu, po odhlasovaní ktorých budeme pokračovať v rokovaní o návrhu zákona o sociálnom poistení. Po skončení rozpravy dnes, ak bude kratšia ako do 19.00 hod., navrhujem prerušiť rokovanie a zajtra pokračovať v rokovaní o vládnych návrhoch zákonov, ktoré sú uvedené pod poradovými číslami od 18 v pôvodne schválenom programe 26. schôdze Národnej rady Slovenskej republiky. Všetko sú to vládne návrhy zákonov. Niektoré v druhom a niektoré v prvom čítaní. Zajtra o 9.00 hod. ráno by sme začali rokovať o vládnych návrhoch zákonov a o 11.00 hod. hlasovali o všetkých prerokovaných bodoch programu vrátane zákona o sociálnom poistení. Zajtra budeme rokovať do 13.00 hod. a v utorok ráno o 9.00 hod. začneme rokovať o vládnom návrhu zákona o štátnom rozpočte na rok 2012. Takýto je výsledok rokovania poslaneckého grémia. Má niekto z poslancov iný návrh alebo chce navrhnúť. Prosím? (Reakcie z pléna.) Nie, preto považujem toto oznámenie za dohodu a podľa tejto dohody budeme ďalej pokračovať v rokovaní 26. schôdze Národnej rady. Teraz pristúpime k hlasovaniu o vládnom návrhu zákona o účtovníctve, ktorý prerokovávame ako tlač 509. Páni poslanci, chcel by som poprosiť, aby sme sa sústredili na hlasovanie preto, lebo k tomuto vládnemu návrhu zákona páni poslanci podali niekoľko pozmeňovacích a zásadných návrhov aj návrhov, ktoré nesúvisia vecne s predloženým návrhom zákonov, kde bude treba zosúladiť lehoty účinnosti, a preto, pani spoločná spravodajkyňa, vás teraz poprosím, aby ste poslancom predkladali návrhy tak, aby nedošlo k nejakému procesnému pochybeniu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov , tlač 509.)
Kotleba, Marek, poslanec NR SR (2021-03-17):
Ďakujem pekne za slovo. Rasťo, ja by som chcel reagovať na to, čo si povedal, že rodina je naozaj ten základ spoločnosti a rodina v tomto prípade plní veľa úloh. Sú to napríklad, je to ekonomická úloha, citová, výchovná, socializačná. Ale jedna z dôležitých úloh je tam aj biologicko-reprodukčná. Čiže ak by sme išli týmto štýlom, ktorým chce ísť aj minister školstva Gröhling, tak jednoducho tieto niektoré funkcie by sme museli potom vymazať aj v nejakej vývinovej psychológie, alebo všeobecnej psychológie. A kto, kto aspoň trošku študoval vývinovú alebo všeobecnú psychológiu, tak vie, že, ako by som si dovolil citovať aj jednu pani docentku z pedagogickej fakulty, ale pre istotu to radšej nebudem menovať, aby náhodou v budúcnosti nemala problémy, tak základ rodiny tvorí diáda: manželia, otec a matka. Spolu s deťmi vzniká tzv. nukleárna rodina. Širšia rodina zahŕňa ďalších príbuzných, ako sú starí rodičia, tety, strýcovia, bratranci a podobne, ktorých viažu nielen pokrvné zväzky, ale aj spoločné záujmy, postoje, tradície a spoločný majetok a tak ďalej. A prípadne, ak by táto novela ministra prešla, tak jednoducho tieto nejaké tradície by úplne zmizli. Ďakujem pekne.
Žitňanská, Lucia, podpredsedníčka vlády a ministerka spravodlivosti SR (2017-02-01):
Ďakujem pekne, pani predsedajúca. Vážené kolegyne, vážení kolegovia, Úrad vlády Slovenskej republiky na základe plánu legislatívnych úloh pripravil návrh zákona, ktorým sa mení a dopĺňa zákon o sťažnostiach. Tento návrh bol 11. januára 2017 prerokovaný a schválený vládou Slovenskej republiky a vláda ma poverila, aby som tento návrh zákona uviedla a odôvodnila v Národnej rade Slovenskej republiky. V úvode môjho vystúpenia mi dovoľte zdôrazniť, že zákon o sťažnostiach je právnym predpisom zabezpečujúcim ochranu individuálnych práv fyzických osôb a právnických osôb porušovaných alebo ohrozovaných činnosťou alebo nečinnosťou orgánov verejnej správy. Poukazujem na to, že platný zákon o sťažnostiach prijatý 4. decembra 2009 a účinný od februára 2010 bol doposiaľ novelizovaný trikrát a to iba vo forme nepriamych novelizácií. Vznikla preto ďalšia potreba novelizovať právnu úpravu tak, aby sa odstránili systémové a vecné nedostatky platného zákona o sťažnostiach tak, ako boli zistené na základe skúseností z aplikačnej praxe a zároveň aby bolo aktualizované jeho znenie na základe prijatých právnych noriem, ktoré mohli mať vplyv na postup, resp. spôsob prešetrovania a vybavovania sťažností. Súčasne bolo potrebné riešiť nové problémy súvisiace s procesom informatizácie spoločnosti a realizovať úpravy smerujúce k efektívnejšiemu vybavovaniu sťažností. Účelom návrhu novely zákona o sťažnostiach je úprava spôsobu vybavovania sťažností proti vybaveniu alebo odloženiu predchádzajúcich sťažností, možnosti podávania sťažností orgánom verejnej správy prostredníctvom elektronických schránok, spôsobu podávania sťažností sťažovateľom osobne u orgánov verejnej správy. Ďalej sa upravuje rozsah podaní, ktoré nespĺňajú podmienky sťažnosti podľa zákona o sťažnostiach, a tiež povinnosti sťažovateľa pre jeho zastupovanie v konaní o jeho sťažnosti. Zároveň novela konkretizuje obsah niektorých pojmov, úkonov a povinností, ktoré s problematikou vybavovania sťažností súvisia. Okrem uvedeného návrh predkladanej novely obsahuje ďalšie zmeny, ktoré majú charakter legislatívnych, resp. legislatívno-technických úprav, resp. zosúlaďujú terminológiu a konkretizujú obsah niektorých pojmov, úkonov a povinností súvisiacich s problematikou vybavovania sťažností. Myslím, že z hľadiska obsahu na úvod je to dostatočná prezentácia obsahu návrhu novely zákona o sťažnostiach, preto poprosím o prerokovanie a podporu tohto návrhu zákona v prvom čítaní. Ďakujem pekne.
Sloboda, Radovan, poslanec NR SR (2022-02-02):
Ďakujem za slovo, pán predsedajúci. Pán minister, ja obdivujem vašu snahu o vecnú diskusiu s kolegami z hnutia Republika, len toto je tu permanentný scenár, ktorý sa tu stále deň čo deň v Národnej rade opakuje, oni totiž nepotrebujú vecnú diskusiu, oni potrebujú klamať, zavádzať a šíriť nenávisť, toto je ich cesta, toto je ich politika, toto sa tu permanentne deje, to sa tu dialo včera, keď sa mal pán kolega Suja ospra... prosto ospravedlniť, mal povedať tuto pánovi kolegovi Benčíkovi prepáčte, on tu začal kričať s niekoľkominútovým prejavom a začal ho urážať, osočovať, samozrejme, nepravdivo, klamlivo, to znamená, že s nimi vecne diskutovať nemá žiadny zmysel, im ide o niečo úplne iné. Včera kolegyňa tuto prirovnala k takému štekajúcemu ratlíkovi, no ja som si spomenul na môjho, mal som asi pred desiatimi rokmi takú čivavu ako... (Prerušenie vystúpenia predsedajúcim.)
Petrík, Simona, poslankyňa NR SR (2018-10-22):
Ďakujem veľmi pekne aj kolegovi Sopkovi. My sa vôbec nebránime, práve naopak, sme veľmi, veľmi vďační za každý nový nápad a podnet k tomuto návrhu zákona, takže ja vám ďakujem veľmi pekne aj za tento pohľad a určite sa o tom môžme porozprávať, je to dobrý nápad. A k pani kolegyni poslankyni Vaľovej, rozumiem vám, len preto si práve myslím, že tie propopulačné politiky sú dôležité, aby nám, aby nám spoločnosť nestarla. Ja chápem, čo ste mysleli tou automatizáciou, a tak, ale moja pointa bola, aby sme naozaj sa snažili nachádzať také riešenia, také opatrenia, ktoré pomôžu s tým, aby nám, aby nám krajina nestarla. A ja vám gratulujem k tomu, že u vás v Humennom nemáte problém s umiestňovaním. Hovorím, sú samosprávy, ktoré sú zodpovednejšie, ale naozaj zo skúseností viem, že sú samosprávy, ktoré sú absolútne nezodpovedné voči tomuto a absolútne neriešia to, že či ich deti sú umiestnené alebo nie. Je to z veľkej časti problém Bratislavy, ale musím povedať, že nielen, už sa to týka aj Trnavského kraja, Žilinského kraja, čiže sú oblasti, kde je, kde tento problém je. Ja ešte poviem možno na záver, že práve v tej Bratislave, v Petržalke, ja som sa minulý týždeň – ja som to hovorila aj minule – vrátila konkrétne z Tematinskej 1, kde som bola naozaj ohromená. Ja by som bola rada, keby sa ministerstvo sociálnych vecí, práce a rodiny vyjadrilo k tomuto, pretože oni tam vlastnili dlhú dobu pozemok o výmere 5-tisíc m2 , v ktorých je stará škôlka nezrekonštruovaná, je tam 600 neprijatých detí tento rok. Zároveň Petržalka starne, chýbajú im tam sociálne domovy pre dôchodcov a oni sa rozhodli zameniť tento pozemok so súkromnou firmou za pozemky v Dunajskej Strede a v Bernolákove. Čiže bez toho, aby sa vôbec obrátili na samosprávu, aby im pomohli... (Prerušenie vystúpenia časomerom.)
Hort, Milan, podpredseda NR SR (2010-08-06):
Ďalej je do rozpravy prihlásený pán poslanec Mojmír Mamojka. Nech sa páči.
Zajac, Pavol, poslanec NR SR (2015-11-12):
Áno. Ďakujem veľmi pekne. Vážený pán minister, som prekvapený, že taká firma, taká veľká spoločnosť ako Železničná spoločnosť Slovensko nemá analýzy, akú stratu vykáže skrz zavedenia tejto bezplatnej dopravy na železničných tratiach. Som prekvapený, lebo každá slušná veľká spoločnosť si takéto analýzy robí, je to logické. Podľa mojich informácií táto strata nebude na úrovni 13 miliónov, ktoré ste spomínali, ale podľa mojich odhadov a informácií tá strata bude na úrovni minimálne dvojnásobku tejto čiastky, čiže na úrovni cca 25, 26 miliónov eur. Nemám doplňujúcu otázku.
Ďuriš Nicholsonová, Lucia, podpredsedníčka NR SR (2016-10-25):
S reakciou na faktické poznámky pán poslanec Poliačik.
Číž, Miroslav, poslanec NR SR (2013-06-17):
Ďakujem za slovo. Vážené kolegyne, kolegovia, vážený pán kolega, no, priznám sa, že s veľkou zvedavosťou som čakal na vaše vystúpenie a, samozrejme, aj podľa toho som zvažoval, či sa zapojím, alebo nezapojím do tejto diskusie, pretože objavuje sa tu syndróm a okolnosti, ktoré sú mimoriadne znepokojivé. Veľmi krátko v tejto faktickej poznámke. Pán kolega, vy by ste mali byť profesionál, ste viacročný minister vnútra. Vám asi netreba vysvetľovať niečo o špecifickom charaktere tajných služieb, o špecifickom charaktere kontroly, o špecifických nástrojoch kontroly, ktoré máme k dispozícii, výbor, ktorý kontroluje, ktorý je neverejný principiálne, s tým, že predsa všetci veľmi dobre vieme, že ak chcete diskreditovať tajnú službu, tak treba nejaký škandál zverejniť a tým ju skutočne dôsledne znefunkčníme a hlavne stratí schopnosť konať vo veci. Vy neatakujete prácu, výsledky, výstupy, ale hovoríte o tom, že teda v prostredí tajnej služby, Vojenskom spravodajstve, sa mali zneužívať finančné prostriedky. Ak by ste kritizovali nástroj kontroly, ktorá je zatiaľ nefunkčná, že treba nejakú inú, alebo nekonajú orgány, ktoré sú na to určené, tomu by som rozumel. Ale o tom nehovoríte. Hovoríte len o kauze a 90 % dôvodov, ktoré uvádzate preto, že treba rokovať v parlamente o týchto veciach, sú, vlastne vylučujú túto potrebu, pretože to jednoducho nejde. Takže, vážený pán kolega, obávam sa, že skôr tu prevážil moment politizácie problému, politickú kauzu, ktorú treba nejakým spôsobom využiť vzhľadom na problémy v strane, v ktorej ste, a zneužiť na to parlament. Myslím si, že veci, o ktorých hovoríte, ako je používanie finančných prostriedkov, sú skutočne veľmi vážne, ale v prostredí tajných služieb sa tým musia zaoberať špecializované orgány. Otázka vyšetrovacieho výboru. Pamätajú si ešte všetci poslanci dnešnej opozície, ako boli proti tomu, aby sme zriadili vyšetrovací výbor? Zatiaľ toľko, pán... (Prerušenie vystúpenia časomerom. Potlesk.)
Mikulec, Roman, minister vnútra SR (2022-11-10):
Ďakujem pekne za slovo, pán predsedajúci. Vážení páni, vážené dámy poslankyne, vážení páni poslanci, predkladaná právna úprava nadväzuje na ostatnú novelu volebného zákona, ktorá vytvorila legislatívny priestor. Pardon. Na špeciálnu úpravu hlasovania pre prípad pandémie. Riešením podľa predloženého návrhu zákona je doručovanie špeciálnych prenosných volebných schránok voličom, ktorí by sa museli z dôvodu hrozby šírenia ochorenia covid-19 zdržiavať v izolácii. Na zabezpečenie celého procesu sa navrhuje vytvoriť 79 špeciálnych volebných okrskov, pričom územným obvodom špeciálneho volebného okrsku má byť okres. Za účelom zabezpečenia špeciálneho spôsobu hlasovania v referende a na zisťovanie výsledkov špeciálneho spôsobu hlasovania sa navrhuje zriadiť špeciálna okrsková volebná komisia. Návrhom zákona sa upravuje komplexný proces špeciálneho spôsobu hlasovania vo všetkých jeho štádiách zohľadňujúc špecifiká oproti hlasovaniu bežným spôsobom podľa volebného zákona. Výslovne zákonom ustanovenou podmienkou na uplatnenie špeciálneho spôsobu hlasovania je, že k 30. novembru 2022 bude Úradom verejného zdravotníctva osobám pozitívnym na ochorenie covid-19 alebo osobám, ktoré s nimi prišli do úzkeho kontaktu, nariadená izolácia alebo karanténa. Ak sa karanténne opatrenia uplatňovať nebudú, neuplatní sa ani postup podľa navrhovaného zákona. Postup podľa tohto návrhu zákona sa uplatní len v referende vyhlásenom na základe petície občanov prijatej 24. augusta 2022. Ministerstvo vnútra načasovalo predloženie tohoto návrhu zákona tak, aby zákon mohol byť schválený a uverejnený v Zbierke zákonov ešte pred vyhlásením referenda, ktoré by malo sa konať v úvode roka 2023. Vážený pán predsedajúci, vážené dámy poslankyne, vážení páni poslanci, dovoľujem si vás požiadať o prerokovanie a podporu predloženého návrhu zákona. Ďakujem pekne.
Kažimír, Peter, podpredseda vlády a minister financií SR (2018-10-18):
Ďakujem. Vážený pán poslanec, vo svojej otázke reagujete na medializované informácie, ktoré včera po rokovaní bezpečnostnej rady oznámil predseda vlády. Podľa zverejnených informácií sa Ministerstvo zahraničných vecí a európskych záležitostí Slovenskej republiky stalo terčom rozsiahleho kybernetického útoku. Po Nemecku, Českej republike a Veľkej Británii sme sa stali ďalším cieľom sofistikovanej kybernetickej špionáže. Útok odhalilo Vojenské spravodajstvo Ministerstva obrany Slovenskej republiky. Vzhľadom na závažnosť situácie príslušníci vedenia Vojenského spravodajstva informovali o útoku Bezpečnostnú radu Slovenskej republiky. Vojenské spravodajstvo zaznamenalo neštandardné správanie sa počítačov a po hĺbkovej analýze potvrdilo, že ide o sofistikovaný škodlivý kód, ktorý umožňuje útočníkom filtráciu dát z vnútra organizácie na útočníkove servery v zahraničí. Identita útočníkov a predmet ich záujmu je v súčasnosti predmetom vyšetrovania a dokumentovania. Predseda vlády zároveň požiadal riaditeľa Vojenského spravodajstva a Národnej agentúry pre sieťové a elektronické služby, aby prešetrili aktuálny stav zabezpečenia celej vládnej siete. Zatiaľ aj pre prebiehajúce zisťovanie nie je možné špecifikovať, kto za útokom stojí. Rovnako aj minister zahraničných vecí Miroslav Lajčák potvrdil, že útočníci sa nedostali k utajovaným skutočnostiam, pretože citlivé informácie sú prenášané po lepšie chránených kanáloch. Informačné systémy ministerstva zahraničných vecí neboli znefunkčnené. Zároveň však prebieha preverovanie, aké informácie mohli útočníci naozaj získať. Príslušné orgány verejnej moci spolu s ministerstvom zahraničných vecí a európskych záležitostí zavádzajú sériu bezpečnostných opatrení, ktoré majú zabrániť ďalším podobným aktivitám. Zároveň chcem povedať, že budovanie špeciálnej infraštruktúry v oblasti kybernetickej bezpečnosti bude naďalej jednou z priorít výdavkov vlády; čomu sa ja obzvlášť teším; pretože ide o oblasť, ktorú nesmieme podceniť. Musíme si všetci uvedomiť, že podobné útoky na informačné systémy či už vlád štátov, alebo rôznych inštitúcií a podnikov sú problém, ktorý sa objavuje takmer denne. Preto je potrebné, aby boli na podobné udalosti všetci pripravení a ochrana systému musí fungovať na vysokej úrovni. Nielen Slovensko, ale aj všetky štáty a inštitúcie sveta sú v permanentnom ohrození. Práve kvôli tomu, že sa útoky opakujú, robíme preventívne skúšky bezpečnosti jednotlivých ochranných systémov, aby sa bezpečnosť zvyšovala. Slovenská republika už veľa investovala aj z fondov Európskej únie na riešenie tohto problému. Tento prípad však ukázal, že budú potrebné ďalšie investície. V súčasnosti prijímame protiopatrenia a sledujeme aktivity dotyčných organizácií, ktoré pravdepodobne za týmto útokom stoja, hoci ich dnes nemôžeme bližšie špecifikovať. Vzhľadom na citlivosť prípadu, prebiehajúce vyšetrovanie a sledovanie aktivít by som dnes nerád zachádzal do hlbších detailov. Ďakujem. Skončil som.
M. Číž, podpredseda NR SR: (2010-03-04):
(Hlasovanie.) Prítomných 130 poslancov, za návrh 86 poslancov, zdržalo sa 42 poslancov, 2 nehlasovali. Tento návrh pani poslankyne sme schválili.
Grendel, Gábor, podpredseda NR SR (2023-06-13):
Pán minister financií, máte v rozsahu dvoch minút reagovať. Ak nie, v tom prípade vystúpi teraz v rozprave... Ešte chcela pani ministerka práce a po nej ešte raz vystúpi pán predseda vlády. Nech sa páči, pani Gaborčáková, máte slovo.
Vážny, Ľubomír, poslanec NR SR (2018-02-08):
Ďakujem. Hlasovali sme o všetkých pozmeňujúcich návrhoch zo spoločnej správy, teraz prejdeme k hlasovaniu o pozmeňujúcom a doplňujúcom návrhu podanom v rozprave. Pán predsedajúci, dajte hlasovať o pozmeňujúcom a doplňujúcom návrhu poslancov, poslankyne Verešovej a ďalších piatich poslancov, ktorí predložili pozmeňujúci návrh.
Kadúc, Miroslav, poslanec NR SR (2015-01-28):
Ďakujem pekne za korektnosť. Toto je naozaj faktická, čo som chcem povedať. Vecne som nezachytil úplne všetko od pána podpredsedu, ale čo som zachytil z toho vystúpenia, bolo, že máme tu nejaký nedostatok nejakej kultúry v parlamente, aj ten spôsob nebýva častokrát v poriadku, to sa zhodneme, to bolo myslím na úvod. A nakoniec ste povedali, že rokovací poriadok je zákon, treba ho dodržiavať a my sme sľúbili, že budeme ten rokovací poriadok dodržiavať, akýkoľvek zákon v zásade. A teraz mňa tak napadá do minulosti, mne tak napadá, tu sa ten zákon o rokovacom poriadku nedodržuje, opakovane zo strany vedenia parlamentu sa zákon o rokovacom poriadku nedodržuje. Či je to na interpeláciách, majú tu byť členovia vlády, musel prísť Alojz Hlina a búchať s topánkou, aby tu boli tí členovia vlády. To bolo porušenie rokovacieho poriadku. Ale čo bolo, čo je opakované porušovanie rokovacieho poriadku, sú mimoriadne schôdze, pardon, skrátené konanie k zákonom, kde § 89 jasne hovorí, kedy môže byť skrátené konanie, úplne jasne. Opakovane podmienky neboli dodržané. Najflagrantnejšie to bolo pri vianočných príspevkoch, kedy neboli ani mimoriadne okolnosti, Vianoce sú každý rok, a ľudské práva z úst ministra Richtera boli vyčíslené na 12 eur, 12 eur bola tá ľudská dôstojnosť, ktorá mala pomôcť, čo bola tá mimoriadna okolnosť, ktorá chránila ľudské práva. Prepáčte, to bol nezmysel, to bolo porušenie rokovacieho poriadku. A ja budem rád, ak to, čo ste povedali, budeme dodržiavať a všetci. Ale, prosím vás, už začnime! Robme to, čo nám ten rokovací poriadok káže, a neporušujme ho. Ak je tam voľačo, čo je zlé, tak ho zmeňme. Ale dodržujme, prosím, zákon.
Mikloš, Ivan, poslanec NR SR (2013-09-18):
Ďakujem pekne. Ja by som chcel oceniť vystúpenie pána poslanca Sulíka a súhlasím so všetkým, čo povedal, s výnimkou jednej veci. Pán poslanec uviedol ako príklad kauzy Radičovej vlády budovu daňového úradu, kde uviedol, že štát mal o niečo prísť, o nejaké peniaze, síce v porovnaní s tým, o čo prichádza za vlády Roberta Fica, to boli drobné, ale mal o niečo prísť. Ja by som chcel pripomenúť, že to bolo presne naopak. Chcel by som pripomenúť, že budova daňového úradu, ktorú sme, ktorú daňový úrad vybral, ju vybral aj preto, že na konci Ficovej vlády, prvej Ficovej vlády už dokonca po voľbách, bola prenajatá v rozpore so všetkými pravidlami budova, iná budova v centre Banskej Bystrice, ktorá bola rádovo drahšia, bola vybraná nesúťažným spôsobom, v rozpore so všetkými internými pravidlami. A práve prenajatie inej budovy ušetrilo štátu, ktoré mimochodom bolo urobené súťažne a v súlade s pravidlami, ušetrilo štátu prostriedky. Pokiaľ sa dobre pamätám, tak to bola významná suma, aj keď dnes si ju už nepamätám presne, ale veľmi rád dodám pánovi poslancovi Sulíkovi aj presné podklady, aby nemusel svoj hodnotný príspevok znehodnocovať takýmito informáciami. Ďakujem pekne.
Gibalová, Monika, poslankyňa NR SR (2013-05-28):
Ďakujem pekne všetkým za pozornosť. S návrhom pána Poliačika, áno, povedal sám, že je to nad rámec našej, nášho návrhu, ale v zásade s tým ako predkladatelia nemáme problém. Samozrejme je na ostatných kolegoch, aké stanovisko pri hlasovaní zaujmú k tomuto pozmeňujúcemu návrhu. Chcela by som ešte raz všetkých vás, najmä z vládnej strany SMER, poprosiť, aby ste podporili tento návrh, ktorý je čistým, praktickým riešením pre to, aby bola lepšia vymožiteľnosť práva v tejto krajine. Ďakujem všetkým za pozornosť. (Potlesk.)
Budaj, Ján, poslanec NR SR (2017-12-06):
Ďakujem. Ja dokončím to, čo som tam nestihol. Pán minister, zasaďte sa proti zdravotníckemu darwinizmu. Ja som za to, aby zdravotníctvo malo aj trhový charakter, aby bolo privátno-verejné, v poriadku, ale toto je veľký krok, veľmi veľký experiment, ktorý teda nesiete na chrbte len zato, že teda je tých, ako chváli pán Blanár, až 3,71. Obávam sa, že žena, ktorá si nájde hrčku na prsníku, tak nepôjde proste za 30 eur, urobí všetko pre to, aby tým vyšetrením si vyjasnila, či jej niečo nehrozí. Povinnosťou štátu by mala byť diagnostika. Tak ako bol kedysi veľký krok dopredu, keď sa garantovalo, že do určitého času príde k vám prvá zdravotná pomoc a tým sme sa trochu priblížili európskym štandardom, tak malo by byť povinnosťou zdravotníctva povedať pacientovi, čo mu je. Potom sa rozhodne, či ide do privátnej kliniky, ak na to mám, potom má šancu sa rozhodovať. A platiť by sa malo najmä za správnu diagnostiku, najmä za správnu diagnostiku. Preto aj dneska posielajú pacientov po samoúčelných vyšetreniach, ktoré sa samozrejme bohate potom preplácajú a z ktorých žijú majitelia tých všetkých tomografov a tých všetkých prístrojov, ktorými, niekedy na ten tomograf pošlú aj človeka, ktorý má chrípku. Jednoducho prvoradé je ustrážiť diagnostiku a toto, obávam, sa nie je krok týmto smerom. Toto je krok ku hybridnému, áno, máte pravdu, myslím pán Zelník to povedal, že to je systémový krok. Je to významný po dlhých rokoch... (Prerušenie vystúpenia časomerom.)
Hrnčiar, Andrej, podpredseda NR SR (2016-04-19):
Ďakujem. Nech sa páči, pán poslanec Dostál.
Hort, Milan, podpredseda NR SR (2011-02-09):
Pán poslanec Podmanický chce reagovať na faktické poznámky.
Hrnčiar, Andrej, podpredseda NR SR (2016-06-21):
Ďakujem. Nech sa páči, pán poslanec Viskupič, máte slovo.
Grendel, Gábor, podpredseda NR SR (2023-06-15):
Ďakujeme, pán minister, a chcem sa ospravedlniť pánovi poslancovi Šudíkovi, že som otázku č. 4 vyhodnotil ako zodpovedanú, ona nebola. Takže vraciame sa k otázke č. 4 od pána poslanca Šudíka na pána ministra investícií Petra Balíka, a otázka znie: „Chcem sa opýtať, aký je predpoklad čerpania fondov EÚ, teda koľko podľa vás budeme musieť vrátiť EÚ a či vyvíjate nejaké aktivity smerom k Európskej únii, aby naše čerpanie predĺžila alebo umožnila presun voľných finančných prostriedkov.“
P. Farkas, poslanec: (2001-10-03):
I. Presperín, podpredseda NR SR: Hlasujeme o bode č. 20 zo spoločnej správy s odporúčaním schváliť ho. Hlasujte. (Hlasovanie.) Prítomných je 104 poslancov, za 53, proti 23, zdržalo sa 27, nehlasoval 1. Tento návrh bol schválený.
Bugár, Béla, podpredseda NR SR (2011-05-24):
Vážené panie poslankyne, páni poslanci, prerušujem rokovanie o tomto bode programu. Chcem vás informovať, že zajtra ráno o 9.00 hodine budeme prerokovávať bod 86, to je Správa o stave jadrovej bezpečnosti jadrových zariadení. A až potom budeme pokračovať v prerušenej rozprave k tomuto bodu programu. Takže dovidenia do zajtra o 9.00 hodine. (Prerušenie rokovania o 18.59 hodine.)
Pellegrini, Peter, predseda NR SR (2015-11-19):
Pani podpredsedníčka Jurinová.
Hrušovský, Pavol, podpredseda NR SR (2010-12-15):
Pán minister Krajcer chce zaujať stanovisko k vystúpeniam poslancov. Nech sa páči, pán minister.
Kvorka, Ján, poslanec NR SR (2017-12-06):
Ďakujem, pán predsedajúci. Začal by som asi tým, čo je potrebné povedať pri takomto fóre, a to je, že zase treba upozorniť ľudí, ktorí sú slušní, žijú z výplaty do výplaty, starajú sa o rodiny a, bohužiaľ, zapnú si televízor a musia počúvať takéto nezmysly, ako nám tu narozprával pán poslanec Galko. Ak chcem dakoho kritizovať, pán poslanec Galko, tak v prvom rade si musím pozametať sám doma pred vlastným prahom a musím sa pozrieť sám na seba. A popritom vy by ste sa mal pozrieť aj na svojich kolegov. Pokiaľ sa nemýlim, tridsiati ôsmi ste boli, čo ste sa podpísali, no zrátajte sa, čoraz ďalej sa ten spolok zmenšuje váš a za chvíľočku je osem hodín, možnože o pol desiatej už nebude možné pred kým hovoriť a upozorňovať na tie nezmysly, ktoré tuná vystrájate a robíte. Prečo si nepriznáte chyby, ktoré ste spôsobovali vy, keď ste boli vo vedení a keď ste mali rezorty v ruke? Veď taký prípad, že ako Robert Kaliňák za svojho pôsobenia nedostal od roku 2006 od verejného obstarávania žiadnu pokutu, je pravda. Ale to, čo sa dialo za osemnásť mesiacov verejného obstarávania, keď bol ministrom Daniel Lipšic, s ktorým ste boli v kope. Keď bol v rezorte, pôsobil Gábor Gál alebo Milan Krajniak, kde dostalo ministerstvo pokuty za nákup Fabií za 
80-tisíc, veď to je svetový rekord, veď to je nemožné. Veď toto treba, aby si ľudia vypočuli, pretože toto nie je útok na Roberta Kaliňáka, lebo ste mu nič nedokázali, lebo naňho nič nemáte. Nemáte naňho nič, čím by ste mu mohli dokázať, že robí voľajakú chybu. Toto je čistý útok na stranu SMER, ktorú chcete takýmto spôsobom dostávať do povedomia ľudí a vykresľu... (Prerušenie vystúpenia časomerom. Potlesk.)
Jurinová, Erika, podpredsedníčka NR SR (2015-09-24):
Ďakujem, pán poslanec. Teraz dávam možnosť prihlásiť sa s interpeláciami ústne. Uzatváram možnosť prihlásenia sa. Prihlásení sú dvaja páni poslanci, pán poslanec Huba, pán poslanec Hlina. A dávam slovo prvému z nich pánovi poslancovi Hubovi.
P. Paška, predseda NR SR: (2007-06-28):
(Hlasovanie.) 141 prítomných, 140 za, 1 nehlasoval. Konštatujem, že Národná rada schválila uznesenie k návrhu záverečného účtu verejnej správy Slovenskej republiky za rok 2006. Teraz poprosím pána spravodajcu, pána poslanca Madeja, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Je to tlač 283. Pán poslanec, pán spravodajca, máte slovo. Poprosím, aby sme venovali pozornosť vzhľadom na rozsah aj spoločnej správy, aj podaných pozmeňujúcich návrhov hlasovaniu, aby nedochádzalo k nedorozumeniu. Ešte pán Halecký s procedurálnym návrhom.
Laurenčík, Milan, podpredseda NR SR (2021-12-14):
Na vaše vystúpenie evidujem dve faktické poznámky. Nech sa páči, pán Tomáš Taraba, ako prvý.
E. Kolesár, poslanec: (2002-12-09):
Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol zvolený člen Rady Slovenskej televízie.
Hrušovský, Pavol, podpredseda NR SR (2011-07-06):
Vystúpil z miesta, pán poslanec Lazár mal faktickú poznámku na jeho vystúpenie a pán poslanec spoločný spravodajca reagoval faktickou poznámkou na vystúpenie pána poslanca Lazára. Procesne sme neporušili, pán predseda klubu.
Blanár, Juraj, podpredseda NR SR (2023-01-24):
Páni poslanci Taraba, Kremský, pani poslankyňa Tabák a Gyimesi, keďže nie sú v rokovacej sále, druhýkrát strácajú poradie a tým v podstate strácajú možnosť vystúpiť. Čiže týmto vystúpili všetci, ktorí boli prihlásení do rozpravy. A teraz o slovo v rozprave požiadal ešte pán predkladateľ Miloš Svrček, nech sa páči.
Danko, Andrej, podpredseda NR SR (2024-06-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, nech máme toto za sebou, a o slovo požiadala pani navrhovateľka.
Paška, Pavol, predseda NR SR (2013-05-17):
(Hlasovanie.) 131 prítomných, 122 bolo za, 6 sa zdržali, 3 nehlasovali. Návrhy sme schválili. Dámy a páni, odhlasovali sme prerokované body programu. Ešte pán poslanec Novotný.
Klus, Martin, podpredseda NR SR (2019-10-23):
Ďakujem. Evidujem. A dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Suchánkovi.
Číž, Miroslav, podpredseda NR SR (2014-12-11):
Ďakujem, pán minister. Pristúpime k otázke číslo 6, opäť ju položil pán poslanec Jozef Mikloško, položil ju podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi. Otázka znie: „Slovensko bude v roku 2016 predsedať Rade Európskej únie, pôjde o historický prvé naše predsedníctvo. Okrem významných slovenských inštitútov, ktoré predstavujú inštitucionálny základ prezentácie slovenskej kultúry v zahraničí, dostalo rok pred touto významnou udalosťou len 240-tisíc eur. 769-tisíc eur je určených na tvorbu a implementáciu politík v oblasti ľudských práv, 90-tisíc eur na činnosť Rady vlády pre ľudské práva, národnostné menšiny a rodovú rovnosť a 200-tisíc eur len na rodovú rovnosť. Pokladáte za správne takéto rozdelenie finančných prostriedkov?“ Odpovedať bude v zastúpení minister kultúry pán Maďarič, má slovo.
M. Hort, podpredseda NR SR: (2009-04-29):
návrhu poslancov Národnej rady Slovenskej republiky Róberta Madeja a Petra Pelegriniho na vydanie zákona, ktorým sa mení a dopĺňa č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona má parlamentnú tlač 918 a spoločnú správu výborov máte ako tlač 918a. Dávam slovo poslancovi Róbertovi Madejovi, aby návrh zákona odôvodnil. Pán poslanec, nech sa páči. (Ruch v sále.) Poprosím ctených kolegov, pokiaľ nemajú dodiskutovanú problematiku predchádzajúceho zákona, aby tak urobili mimo rokovacej sály. Nech sa páči, pán poslanec, máte slovo.
Laurenčík, Milan, podpredseda NR SR (2021-07-01):
Pozmeňujúci návrh, ale on dáva procedurálny návrh.
Figeľ, Ján, podpredseda NR SR (2014-11-09):
Nech sa páči, Mikuláš Huba.
Blanár, Juraj, podpredseda NR SR (2023-02-08):
Dve faktické poznámky na vaše vystúpenie. Pán poslanec Suja ako prvý.
Vitteková, Anna, poslankyňa NR SR (2015-12-21):
Ďalej budeme hlasovať o pripomienke č. 2 s odporúčaním neschváliť.
Blanár, Juraj, podpredseda NR SR (2021-02-25):
Pán poslanec, budete to mať možnosť vysvetliť.
Danko, Andrej, predseda NR SR (2019-10-23):
Prezentujme sa a hlasujme. (Hlasovanie.) Prítomných 142 poslancov (potlesk), za 109, zdržalo sa 32, nehlasoval 1. (Návrh bol schválený.)
P. Frešo, poslanec: (2007-06-22):
Druhý bod, ktorý ma zaujal na predrečníkovi, bol ten, že ozaj toto nie je o šikanovaní ľudí, toto je o 220 obchodníkoch, z ktorých 5 až 8 má problémy, a o tom, akým spôsobom prostredníctvom navrhovateľa sa tieto problémy snaží riešiť, budem hovoriť v rozprave, kde niektoré z tých ustanovení sú absolútne absurdné a nebyť toho, že naozaj vidím, ako sú predkladané, a to si môžete aj všetci v tlači prečítať, tak by som ani neveril, že dnes je takto možné konkrétnej lobistickej skupine vychádzať v ústrety nie pre ľudí, ale na úkor ľudí. Ďakujem veľmi pekne.
Figeľ, Ján, podpredseda NR SR (2013-05-22):
Áno, ďakujem pekne. Oceňujem aj túto ochotu. Je po 11.00 hodine. Vyhlasujem krátku prestávku pred hlasovaním, ktoré sa bude týkať včera prerokovaných bodov programu, do 11.07 hod. (Krátka prestávka.) (Po prestávke.)
Jurinová, Erika, podpredsedníčka NR SR (2014-11-27):
Na vaše vystúpenia sú dve faktické poznámky. Uzatváram možnosť prihlásiť sa faktickou poznámkou. Ja ešte by som povedala, že o pol piatej máme stanovený presne na hodinu bod programu, takže dám dobehnúť poznámky. To som len chcela povedať. Pán poslanec Kaník, nech sa páči.
G. Gál, poslanec: (2009-10-15):
Pán predseda Mečiar, všetci majú právo vyjadriť svoj názor. Zabudli ste povedať, aj sympatizanti strany Most – Híd, to ste vynechali. Ale... Aj opačná strana. Áno, majú právo aj predsedovia súdov, ale aj ostatní sudcovia povedať, že majú odlišný názor od týchto sudcov, ktorí sú podpísaní pod tých Päť viet. Ale problém je v tom, že medzi tými sudcami sú ľudia, ktorí pre svoj názor, dovoľujem si tvrdiť, že pre svoj názor sú disciplinárne stíhaní. A to sa ešte uvidí, že sú to dôvody alebo nie sú to dôvody.
Jurinová, Erika, podpredsedníčka NR SR (2015-12-15):
Ďakujem, pán poslanec. Na vaše vystúpenie jedna faktická poznámka, uzatváram, dve faktické poznámky, uzatváram možnosť prihlásiť sa. Nech sa páči, pán poslanec Hraško.
Žiak, Miroslav, poslanec NR SR (2021-11-09):
Pán poslanec Šefčík, ja vždy spozorniem, ak sa niekto snaží pretláčať ideológiu, náboženstvo, vierovyznanie či do politiky, alebo verejného života. Vždy to viedlo k hrozným veciam, ktoré sa diali na obyvateľstve, či to poznáme v islamských krajinách, ale aj v stredovekých dejinách Európy. Mám príbeh človeka, ktorému vaša ideológia presne sprísnením interrupcií a vašimi rôznymi pochodmi za život takmer zničila život, ale viac ja poviem v rozprave a nebudem to rozoberať vo faktickej.
Mezenská, Helena, poslankyňa NR SR (2013-05-16):
Ja chcem podporiť pána kolegu poslanca Hlinu v tej jeho nastolenej požiadavke a jasne vecne postavenej otázke, ku ktorej, si myslím, žeby ste sa mali, pani ministerka, jasne vyjadriť, či naozaj takto stanovené a zvýšené vymeriavacie základy odvodov poisteného budú vstupovať do tejto ceny. Pretože ja rovnako mám záujem na tom, aby neboli poškodzované záujmy tohto štátu.
P. Paška, predseda NR SR: (2008-10-28):
(Hlasovanie.) 133 prítomných, 52 za, 16 proti, 65 sa zdržalo. Návrh zákona do druhého čítania sme neschválili, nebudeme pokračovať v druhom čítaní o ňom. Pán poslanec Miššík uvedie v prvom čítaní hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Je to tlač 815.
Richter, Ján, minister práce, sociálnych vecí a rodiny SR (2016-05-19):
Samozrejmá vec, to je ďalšia otázka, pretože ide o predbežné opatrenie súdu. Súd dostal jasné vyrozumenie zo Švajčiarska, ako to bude zabezpečené ďalej s dieťaťom. Žijú v štvorizbovom byte, matka pracuje, o syna je postarané, žije v slovenskej komunite, už tretí alebo štvrtý deň je v škole, kde sa vyučuje, samozrejme, nemecký jazyk, ale so slovenskou komunitou. To znamená, že, áno, tieto úlohy sú splnené a zabezpečené absolútne v súlade so zákonom.
B. Bugár, podpredseda NR SR: (2004-03-09):
(Hlasovanie.) Prítomných 133 poslancov, 132 hlasovalo za návrh, 1 sa zdržal hlasovania. Konštatujem, že tieto návrhy sme schválili. V. Horák, poslanec: Tým, že sme prijali tieto návrhy, bod č. 2 sa stal bezpredmetným a preto sa o ňom nebude hlasovať a budeme hlasovať o bode č. 8 s odporúčaním gestorského výboru neschváliť.
Kollár, Boris, predseda NR SR (2022-10-18):
Prosím, prezentujme sa a hlasujeme. (Hlasovanie.) Prítomných 134 poslancov, za 92, proti žiadny, zdržalo sa 42. Uvedený návrh sme schválili.